TaviTV – Haláleset Marcaliban – egy 70 éves helyi férfi vesztette életét a balesetben
2017. május 18., csütörtök at 18:34
Haláleset Marcaliban – egy 70 éves helyi férfi vesztette életét a balesetben
A jelenleg rendelkezésre álló adatok alapján 2017. május 18-án 9 óra körül egy marcali ingatlan területén – eddig tisztázatlan körülmények között – egy sofőr tolatás közben elütötte a mögötte álló gyalogost, majd járművével egy parkoló gépkocsinak csapódott. A baleset következtében a férfi a hátramenetet végző autó alá szorulva olyan súlyos sérüléseket szenvedett, hogy a helyszínen életét vesztette. Az ütközés során több méhkaptár is megrongálódott, emiatt speciális védőruházatra és felszerelésre volt szüksége a rendőröknek a helyszíni szemle megtartásához.
A haláleset körülményeit a Somogy Megyei Rendőr-főkapitányság vizsgálja.